Up-482/02
Natisni
Opravilna št.:
Up-482/02
Datum odločitve:
12. 11. 2002
ECLI:
ECLI:SI:USRS:2002:Up.482.02
Akt:
Ustavna pritožba A. A. zoper sklep Vrhovnega sodišča št. II Ips 586/2001 z dne 13. 6. 2002

Ustavna pritožba A. A. zoper:

- sodbo Višjega sodišča v Kopru št. I Cp 1060/2000 z dne 20. 3. 2001 v zvezi s sodbo Okrajnega sodišča v Piranu št. P 331/99 z dne 20. 6. 2000,

- sklep Višjega sodišča v Kopru št. II Cp 131/2002 z dne 23. 5. 2002 v zvezi s sklepom Okrajnega sodišča v Piranu št. I 01/00585 z dne 24. 10. 2001,

- sklep Okrajnega sodišča v Piranu št. Dn 2930/2001 z dne 25. 3. 2002 v zvezi s sklepom Okrajnega sodišča v Piranu št. Dn 2716/2001 z dne 6. 12. 2001
Izrek:
Ustavna pritožba A. A. zoper sklep Vrhovnega sodišča št. II Ips 586/2001 z dne 13. 6. 2002 se ne sprejme.

Ustavna pritožba A. A. zoper:

- sodbo Višjega sodišča v Kopru št. I Cp 1060/2000 z dne 20. 3. 2001 v zvezi s sodbo Okrajnega sodišča v Piranu št. P 331/99 z dne 20. 6. 2000,

- sklep Višjega sodišča v Kopru št. II Cp 131/2002 z dne 23. 5. 2002 v zvezi s sklepom Okrajnega sodišča v Piranu št. I 01/00585 z dne 24. 10. 2001,

- sklep Okrajnega sodišča v Piranu št. Dn 2930/2001 z dne 25. 3. 2002 v zvezi s sklepom Okrajnega sodišča v Piranu št. Dn 2716/2001 z dne 6. 12. 2001 se zavrže.
Evidenčni stavek:
Ker z izpodbijanim sklepom ne gre za kršitev človekovih pravic ali temeljnih svoboščin, Ustavno sodišče ustavne pritožbe v tem delu ni sprejelo v obravnavo.
Ker niso izpolnjene procesne predpostavke, Ustavno sodišče ustavne pritožbe ni sprejelo v obravnavo.
Geslo:
Nesprejem ustavne pritožbe, ker očitno ne gre za kršitev človekovih pravic in temeljnih svoboščin.

Rok za vložitev ustavne pritožbe, prepozna ustavna pritožba.

Predhodno izčrpanje vseh pravnih sredstev kot procesni pogoj za vložitev ustavne pritožbe
Pravna podlaga:
Zakon o Ustavnem sodišču (ZUstS), 1. al. 2. odst. in 1. in 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
1. 8. 2002
Vrsta odločitve:
sklep
Vrsta rešitve:
nesprejem ustavne pritožbe
Dokument:
US21852
Up-482/02-9
20. 11. 2002
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 12. novembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. zoper sklep Vrhovnega sodišča št. II Ips 586/2001 z dne 13. 6. 2002 se ne sprejme.
2. Ustavna pritožba A. A. zoper:
- sodbo Višjega sodišča v Kopru št. I Cp 1060/2000 z dne 20. 3. 2001 v zvezi s sodbo Okrajnega sodišča v Piranu št. P 331/99 z dne 20. 6. 2000,
- sklep Višjega sodišča v Kopru št. II Cp 131/2002 z dne 23. 5. 2002 v zvezi s sklepom Okrajnega sodišča v Piranu št. I 01/00585 z dne 24. 10. 2001,
- sklep Okrajnega sodišča v Piranu št. Dn 2930/2001 z dne 25. 3. 2002 v zvezi s sklepom Okrajnega sodišča v Piranu št. Dn 2716/2001 z dne 6. 12. 2001
se zavrže.
Obrazložitev
A.
1. Pritožnik je dne 31. 7. 2002 vložil ustavno pritožbo, s katero izpodbija vse v izreku navedene sodne odločbe in meni, da mu je kršena ustavna pravica do zasebne lastnine in dedovanja (33. člen Ustave).
B.
2. Vrhovno sodišče je s sklepom kot nedovoljeno zavrglo revizijo in se v samo vsebino izpodbijanih sodb ni spuščalo. Omejilo se je le na presojo razlogov za zavrženje revizije, ki temelji na prehodni določbi 498. člena Zakona o pravdnem postopku (Uradni list RS, št. 26/99 - v nadaljevanju ZPP). Ustavno sodišče je citirano določbo ZPP že presojalo (sklep št. U-I-21/02 z dne 12. 9. 2002, Uradni list RS, št. 83/02) in se na obrazložitev v celoti sklicuje. Vrhovno sodišče zato s tem, ko je revizijo zavrglo, ni kršilo Ustave. Ker ne gre za kršitev človekovih pravic in temeljnih svoboščin, Ustavno sodišče ustavne pritožbe v tem delu ni sprejelo v obravnavo.
3. Ustavna pritožba se na podlagi prvega odstavka 52. člena Zakona o Ustavnem sodišču (v nadaljevanju ZUstS) vloži v 60 dneh od dneva vročitve posamičnega akta, zoper katerega je mogoča ustavna pritožba. Sodba Višjega sodišča v Kopru št. I Cp 1060/2000 z dne 20. 3. 2001 je bila pritožniku po lastnih navedbah vročena dne 21. 4. 2001, kar pomeni, da je ustavna pritožba vložena prepozno. Roka za vložitev ustavne pritožbe si pritožnik z vložitvijo nedovoljenega pravnega sredstva ne more varovati. Prav tako je ustavna pritožba prepozna zoper sklep Višjega sodišča v Kopru št. II Cp 131/2002 z dne 23. 5. 2002. Iz povratnice Okrajnega sodišča v Piranu izhaja, da je bil izpodbijani sklep pritožniku vročen dne 15. 6. 2002. Ustavno sodišče je ustavno pritožbo v tem delu zavrglo.
4. Po določbi prvega odstavka 51. člena ZUstS se ustavna pritožba lahko vloži šele, ko so izčrpana vsa pravna sredstva. Pritožnik je zoper sklepa Okrajnega sodišča v Piranu št. Dn 2930/2001 z dne 25. 3. 2002 in št. Dn 2716/2001 z dne 6. 12. 2001 vložil pritožbo, vendar o njiju še ni odločeno. Zato je bilo treba ustavno pritožbo tudi v tem delu zavreči.
C.
5. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS, prve in druge alineje prvega odstavka 55. člena ZUstS ter prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger